| *Lepus timidus*Lebre de montaña, lebre de Eurasia |
| --- |
| *Lepus timidus scoticus*, en Findhorn Valley, Escocia, coa pelaxe de verán |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Lagomorpha |
| Familia: | Leporidae |
| Xénero: | *Lepus* |
| Subxénero: | *Lepus* |
| Especie: | ***L. timidus*** |

 |
| Nome binomial |
| ***Lepus timidus***Linnaeus, 1758 |
| Distribución da lebre de montañaDistribución da lebre de montañaDistribución da lebre de montaña |
| Subespecies |
| *Véxase o texto* |

Lebre de montaña con pelaxe invernal
***Lepus timidus***, coñecida vulgarmente como **lebre de montaña** ou **lebre de Eurasiao**, é unha especie de mamífero lagomorfo da familia dos *lepóridos* pertencente ao xénero *Lepus*, encadrada no subxénero *Lepus*.

Características
---------------

En verán, en todas as poboacións de lebres de montaña (ao igual que as outras dúas do subxénero), a pelaxe pasa a presentar distintos tons apardazados. Para prepararse para o inverno moitos individuos cambian a súa pelaxe, que se volve branca (ou maioritariamente branca).

Os máis dos individuos da subespecie *Lepus timidus hibernicus* (lebre de montaña irlandesa) permanecen con plaxe marrón todo o ano, e raramente a cambian para volvela branca. Esta subespecie tamén pode ter a cola dun ton escuro ou gris, mentres que nas lebres pardas ou lebres comúns europeas (*Lepus europaeus*), é branca.

A cor da cola combinada co seu gran tamaño (en comparación coa maior parte das outras poboacións de lebres de montaña) e as variedades marrón que pode presentar a versión irlandesa, pode levar a quen as observe a confundir a lebre de montaña coa lebre parda (*Lepus europaeus*).

Bioloxía
--------

### Hábitat e distribución

#### Hábitat

É unha lebre que se ha adaptou aos ecosistemas polares e montañosos.

#### Distribución

Habita na zona comprendida entre Fenoscandia (termo xeográfico e xeolóxico utilizado para describir o conxunto da península Escandinava, a península de Kola, Carelia e Finlandia), até o leste de Siberia; ademais, existen poboacións illadas nos Alpes, en Irlanda, en Polonia, no Reino Unido e en Hokkaidō. Foi introducida polo home nas illas Shetland e nas Feroe.

### Costumes

Estudos demostraron que a dieta das lebres de montaña varía segundo a rexión en que habitan, parecen dependeren do hábitat particular en que vive a subespecie analizada. Por exemplo, ao norte de Escandinavia, onde a neve cobre todo o solo durante varios meses, as lebres consomen ramas caídas das árbores. En lugares máis cálidos, como en Irlanda, a herba pode ser un dos principais alimentos. De poder elixir, estas lebres parecen prefrir a herba, principalmente en Escocia e Irlanda.

No norte de Finlandia e de Suecia, esta lebre e a europea compiten polo aproveitamento do hábitat. A europea, por ser máis grande, adoita expulsar á lebre de montaña, pero está menos adaptada aos climas fríos: as súas patas son de menor tamaño, e a pelaxe invernal é unha camuflaxe moi boa nas rexións costeiras de Finlandia onde a neve cobre a costa durante un curto período.

Taxonomía
---------

### Descrición

A especie foi descrita por Linneo en 1758, na páxina 57 do volume 1º do seu *Systema Naturae*.

### Subespecies

Na actualidade recoñcense dentro da especie as subespecies seguintes:

* *Lepus timidus ainu* Barrett-Hamilton, 1900
* *Lepus timidus begitschevi* Koljuschev, 1936
* *Lepus timidus gichiganus* J. Allen, 1903
* *Lepus timidus hibernicus* Bell, 1837
* *Lepus timidus kamtschaticus* Dybowski, 1922
* *Lepus timidus kolymensis* Ognev, 1923
* *Lepus timidus kozhevnikovi* Ognev, 1929
* *Lepus timidus lugubris* Kastschenko, 1899
* *Lepus timidus mordeni* Goodwin, 1933
* *Lepus timidus orii* Kuroda, 1928
* *Lepus timidus scoticus* Hilzheimer, 1906
* *Lepus timidus sibiricorum* Johanssen, 1923
* *Lepus timidus timidus* Linnaeus, 1758
* *Lepus timidus transbaicalicus* Ognev, 1929
* *Lepus timidus varronis* Miller, 1901

### Notas taxonómicas

A lebre ártica (*Lepus arcticus*) adoitaba ser considerada como unha subespecie da lebre de montaña, pero actualmente considéranse como dúas especies separadas. Algúns científicos tamén pensan que a lebre irlandesa (*Lepus timidus hibernicus*) podería considerarse como outra especie independente.[]

Notas
-----

1. ↑  Smith, A. T. & Johnston, C. H. (2008): *Lepus timidus* na *Lista vermella* da UICN. Versión 2018-2. Consultada o 1 de xaneiro de 2019.
2. ↑  "Fauna Ibérica, Mammalia - Lagomorpha". Fauna ibérica. Consultado o 1 de xaneiro de 2018.
3. ↑  "Fennoscandia". *Yourdictionary* (en inglés). Consultado o 1 de xaneiro de 2018.
4. 1 2 3 4  *Lepus (Lepus) timidus* Linnaeus, 1758 no MSW.
5. 1 2  *Lepus timidus* Linnaeus, 1758 no ITIS.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lepus timidus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Lepus timidus*** |

### Bibliografía

* Walker, E. (1975): *Mammals of the World*. 2 Vols. Sixth edition. Baltimore, Maryland, USA e Londres Reino Unido: Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. editors (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos

* Lagomorfos
* Lepóridos
* *Lepus*

### Ligazóns externas

* Lebre irlandesa

|  |  |
| --- | --- |
| Identificadores taxonómicos | 
* ADW: Lepus\_timidus
* BioLib: 20567
* Dyntaxa: 206004
* EOL: 133022
* EPPO: LEPUTI
* FE: 305530
* FE-New: ID
* Fossilworks: 47655
* GBIF: 2436756
* iNaturalist: 55908
* IRMNG: 10197753
* ITIS: 180113
* IUCN: 11791
* MSW: 13500221
* NBN: NBNSYS0000005106
* NCBI: 62621
* TAXREF: 61699
* ZooBank: ID

 |